IMI-Kirken

IMI-kirken i Stavanger er en menighet med over 1000 medlemmer, og driver mye arbeid for flere generasjoner. Hovedpastorer og ledere er Geir og Hanne Therese Loftesnes, hovedleder for IMI-bevegelsen er Egil Elling Ellingsen. Kirken har sitt utspring fra Normisjon. Navnet IMI er en forkortelse for IndreMIsjonen. IMI-kirken i seg selv er en slags organisasjon, med flere slags "datterorganisasjoner" under seg, disse inkluderer menigheten selv, IMI Internasjonal, bibelskolen Acta, barnearbeid (IMI-gjengen), ungdomsarbeid (JOIN), og den kanskje mest kjente: Impuls. De har etterhvert blitt veldig kjent for ungdomskonferansen IMPULS, som nå samler flere tusen ungdommer i Stavanger og Trondheim i januar/februar hvert år, og begynte fra 2012 også å arrangere konferansen i Tsjekkia. Idag er IMPULS også etablert i Thailand og i Kambodsja.IMI-kirkens internasjonale arbeid har  vokst videre fra disse landene og er idag gjennom Agenda1 i relasjon med kirker i land på 4 kontinent. Menighetens arbeid går ut fra visjonen: «Vi vil gjøre verdifulle mennesker til bevisste etterfølgere av Jesus Kristus.»

IMPULS

Konferansen
IMPULS-konferansen er en kristen ungdomskonferanse som samler over 3500 ungdommer i Stavanger og Trondheim i januar/februar hvert år. Foruten disse to byene, hvor Impuls' to baser er plassert, har konferansen også blitt arrangert i Kristiansand, på Lista, på Os, i Tromsø og i Thailand. Den ble startet i og av IMI-Kirken i Stavanger under navnet "Millenium" ved tusenårsskiftet, og ble etterhvert hetende IMPULS. Fra 2002 har den vært avholdt i IMI-Kirkens lokaler i Stavanger. Den ble også plantet til Trondheim, og er der drevet av Salem Menighet. Fra 2011 av har konferansen måttet holdes to helger på rad i Stavanger, siden salen i IMI-Forum på 2500 er for liten. Konferansen har i de siste årene hatt et større fokus på rettferdighet. IMPULS arrangerer også lederdager i forbindelse med sine konferanser.

Musikk
Flere lovsangplater har blitt spilt inn og gitt ut under og i etterkant av noen av disse konferansene:

Vil se mer (2003)

Skriv din historie (2006)
Skriv din historie ble spilt inn live på Impuls 06 i Stavanger.

For alltid trofast (2008)
For alltid trofast ble først utgitt i januar 2008, men ble ikke tilgjengelig på iTunes før i april 2010. Plata ble spilt inn i studio.

Sult (2010)
Sult ble spilt inn i studio og delt ut på Impuls-konferansene i 2010. Plata inneholdt åtte nye sanger og to kjente og kjære salmer med ny "Impulsdrakt".

Utbryter (2011)

Utbryter ble spilt inn på live "konferanse Stavanger A" 2011. Ved å sende inn en SMS med egen e-postadresse, kunne deltakerne motta en lenke på e-post i mai hvor de kunne laste ned ei mappe med musikkfilene, et albumbilde og en musikkvideo.

Makter alt - EP (2012)

Makter alt ble spilt inn live på "konferanse Trondheim" 2012. Ved å sende inn en SMS med kodeord, ville deltakerne på "konferanse Stavanger A" og "konferanse Trondheim" få tilsendt en sms tilbake med passord og ei lenke til nettsiden hvor en kunne laste ned plata maksimalt fem ganger innen 14 dager da siden ble stengt. Under pålogging fungerte telefonnummer som brukernavn.

Gjenklang - EP (2013)

Eksterne lenker 
 IMI-Kirkens egne hjemmesider

 Ungdomskonferansen IMPULS
 Ungdomskonferansen IMPULS

 IMI Internasjonal siste nyheter

Menigheter i Stavanger